Propunere de DECIZIE A CONSILIULUI privind poziția care urmează să fie adoptată în numele Uniunii în cadrul comitetelor corespunzătoare ale Comisiei Economice pentru Europa a Organizației Națiunilor Unite cu privire la amendamentele propuse la Regulamentele nr. 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128 și 129 și la Rezoluția consolidată privind construcția vehiculelor (R.E.3), precum și în ceea ce privește proiectul de regulament tehnic mondial privind coliziunea laterală cu un stâlp /* COM/2013/0694 final - 2013/0334 (NLE) */





EXPUNERE DE MOTIVE 1. CONTEXTUL PROPUNERII La nivel internațional, Comisia Economică pentru Europa a Organizației Națiunilor Unite (CEE-ONU) elaborează cerințe armonizate, menite să înlăture barierele tehnice din calea comerțului cu autovehicule între părțile contractante la Acordul revizuit din 1958 și să asigure că astfel de vehicule oferă un nivel ridicat de siguranță și de protecție a mediului. Prin Decizia 97/836/CE a Consiliului din 27 noiembrie 1997, Uniunea a aderat la Acordul Comisiei Economice pentru Europa a Organizației Națiunilor Unite (denumită în continuare„CEE-ONU”) privind adoptarea unor specificații tehnice uniforme pentru vehicule cu roți, echipamente și componente care pot fi montate și/sau utilizate la vehicule cu roți și condițiile pentru recunoașterea reciprocă a omologărilor acordate pe baza acestor specificații[1] (denumit în continuare „Acordul revizuit din 1958”), iar prin Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți[2] (denumit în continuare „Acordul paralel”), Uniunea a aderat la Acordul paralel. Reuniunile WP29 ale CEE-ONU, Forumul mondial pentru armonizarea regulamentelor privind vehiculele, se desfășoară de trei ori pe an, în lunile martie, iunie și noiembrie din fiecare an calendaristic. La fiecare reuniune, se adoptă noi amendamente la regulamentele CEE-ONU sau la regulamentele tehnice mondiale, pentru a se ține seama de progresele tehnice. Înainte de fiecare reuniune WP29, amendamentele respective sunt adoptate de unul dintre cele șase grupuri de lucru care activează în cadrul WP29. Votul final pentru adoptarea amendamentelor, adăugirilor și rectificărilor are loc ulterior, în cadrul unei reuniuni WP29, cu condiția întrunirii cvorumului și a existenței unei majorități calificate în rândul părților contractante. UE este parte contractantă la două acorduri (cel din 1958 și cel din 1998) ale WP29 și votează în numele statelor membre. Înaintea fiecărei reuniuni, se pregătește o decizie a Consiliului, cunoscută drept „megadecizie”, care cuprinde lista amendamentelor, adăugirilor și rectificărilor și care îi permite Comisiei să voteze în numele statelor membre în cadrul fiecărei reuniuni WP29. Prezenta decizie a Consiliului definește poziția Uniunii în ceea ce privește votarea amendamentelor, adăugirilor și rectificărilor supuse la vot în noiembrie 2013, la reuniunea WP29 care se va desfășura între 11 și 15 noiembrie 2013. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI Comitetul tehnic pentru autovehicule a fost consultat, ținându-se totodată seama de observațiile experților din statele membre. 3. ELEMENTELE JURIDICE ALE PROPUNERII · Rezumatul acțiunii propuse Propunerea definește poziția Uniunii privind votarea amendamentelor la regulamentele CEE-ONU nr. 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128 și 129, în ceea ce privește o propunere de amendamente la Rezoluția consolidată privind construcția vehiculelor (R.E.3), precum și adoptarea unei propuneri de regulament tehnic mondial privind coliziunea laterală cu un stâlp. · Temei juridic Articolul 114 coroborat cu articolul 218 alineatul (9) din Tratatul privind funcționarea Uniunii Europene. · Principiul subsidiarității Doar Uniunea poate vota în favoarea instrumentelor internaționale, cum ar fi proiectele de regulamente CEE-ONU și de regulamente tehnice mondiale, și le poate încorpora în sistemul UE pentru omologarea de tip a autovehiculelor. Prin aceasta se previne nu numai fragmentarea pieței interne, ci se asigură, de asemenea, standarde uniforme în materie de sănătate și de siguranță în întreaga Uniune. Acest sistem oferă, totodată, avantajele economiilor de scară: se pot realiza produse pentru întreaga piață a Uniunii și chiar pentru piața internațională, în loc ca acestea să fie adaptate pentru a obține omologarea de tip națională din fiecare stat membru. Prin urmare, propunerea respectă principiul subsidiarității. · Principiul proporționalității Propunerea respectă principiul proporționalității deoarece nu depășește ceea ce este necesar în vederea atingerii obiectivului garantării unei bune funcționări a pieței interne, oferind totodată un nivel înalt de protecție și siguranță publică. · Alegerea instrumentelor În conformitate cu articolul 218 alineatul (9) din TFUE, este necesar să se recurgă la o decizie a Consiliului pentru a stabili pozițiile care trebuie adoptate în numele Uniunii în cadrul unui organism creat printr-un acord internațional. 2013/0334 (NLE) Propunere de DECIZIE A CONSILIULUI privind poziția care urmează să fie adoptată în numele Uniunii în cadrul comitetelor corespunzătoare ale Comisiei Economice pentru Europa a Organizației Națiunilor Unite cu privire la amendamentele propuse la Regulamentele nr. 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128 și 129 și la Rezoluția consolidată privind construcția vehiculelor (R.E.3), precum și în ceea ce privește proiectul de regulament tehnic mondial privind coliziunea laterală cu un stâlp CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 114, coroborat cu articolul 218 alineatul (9), având în vedere propunerea Comisiei Europene, întrucât: (1) Prin Decizia 97/836/CE a Consiliului[3], Uniunea a aderat la Acordul Comisiei Economice pentru Europa a Organizației Națiunilor Unite (CEE-ONU) privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958” ). (2) Prin Decizia 2000/125/CE a Consiliului[4], Uniunea a aderat la Acordul privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („Acordul paralel”). (3) Directiva 2007/46/CE a Parlamentului European și a Consiliului[5] a înlocuit sistemele de omologare ale statelor membre cu o procedură de omologare a Uniunii care stabilește un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva menționată a încorporat regulamentele CEE-ONU în sistemul de omologare CE de tip, fie ca cerințe pentru omologarea de tip, fie ca alternative la legislația Uniunii. De la adoptarea Directivei 2007/46/CE, regulamentele CEE-ONU au înlocuit din ce în ce mai mult legislația Uniunii în cadrul omologării CE de tip. (4) Având în vedere experiența acumulată și evoluțiile tehnice, cerințele referitoare la anumite elemente sau aspecte cuprinse în Regulamentele CEE-ONU nr. 3, 4, 5, 6, 7, 10, 12, 14, 16, 17, 19, 23, 31, 37, 38, 43, 48, 49, 50, 54, 67, 69, 70, 77, 83, 87, 91, 94, 95, 98, 99, 100, 101, 103, 107, 110, 112, 113, 115, 117, 119, 121, 123, 128 și 129 și în Rezoluția consolidată privind construcția vehiculelor (R.E.3) trebuie adaptate. (5) În vederea armonizării dispozițiilor relevante în materie de siguranță pentru omologarea de tip a autovehiculelor, trebuie să se adopte proiectul de regulament tehnic mondial privind coliziunea laterală cu un stâlp. (6) Este necesară stabilirea poziției care urmează să fie adoptată în numele Uniunii în cadrul comitetului administrativ al Acordului revizuit din 1958 și al comitetului executiv al Acordului paralel în legătură cu adoptarea actelor menționate ale CEE-ONU, ADOPTĂ PREZENTA DECIZIE : Articol unic Poziția care urmează să fie adoptată în numele Uniunii în cadrul comitetului administrativ al Acordului revizuit din 1958 și al comitetului executiv al Acordului paralel în perioada 11-15 noiembrie 2013 este aceea de a vota în favoarea actelor CEE-ONU enumerate în anexa la prezenta decizie. Adoptată la Bruxelles, Pentru Consiliu ANEXĂ Propunerea de completare 15 la seria de amendamente 02 la Regulamentul nr. 3 (dispozitive retroreflectorizante) || ECE/TRANS/WP.29/2013/68 Propunerea de completare 17 la Regulamentul nr. 4 (iluminarea plăcuțelor de înmatriculare spate) || ECE/TRANS/WP.29/2013/69 Propunerea pentru seria de amendamente 03 la Regulamentul nr. 5 (faruri cu bloc optic - „sealed beam”) || ECE/TRANS/WP.29/2013/70 Propunerea de completare 25 la seria de amendamente 01 la Regulamentul nr. 6 (lămpi semnalizare direcție) || ECE/TRANS/WP.29/2013/71 Propunerea de completare 23 la seria de amendamente 02 la Regulamentul nr. 7 (lămpi de poziție, de stop și de gabarit) || ECE/TRANS/WP.29/2013/72 Propunerea pentru seria de amendamente 05 la Regulamentul nr. 10 (compatibilitate electromagnetică) || ECE/TRANS/WP.29/2013/73 Propunerea de completare 3 la seria de amendamente 04 la Regulamentul nr. 12 (sistem de direcție) || ECE/TRANS/WP.29/2013/102 Propunerea de completare 5 la seria de amendamente 07 la Regulamentul nr. 14 (puncte de ancorare a centurilor de siguranță) || ECE/TRANS/WP.29/2013/103 Propunerea de completare 5 la seria de amendamente 06 la Regulamentul nr. 16 (centuri de siguranță) || ECE/TRANS/WP.29/2013/104 Propunerea de completare 2 la seria de amendamente 08 la Regulamentul nr. 17 (rezistența scaunelor) || ECE/TRANS/WP.29/2013/105 Propunerea de completare 4 la seria de amendamente 03 la Regulamentul nr. 19 (lămpi de ceață față) || ECE/TRANS/WP.29/2013/74 Propunerea de completare 6 la seria de amendamente 04 la Regulamentul nr. 19 (lămpi de ceață față) || ECE/TRANS/WP.29/2013/75 ECE/TRANS/WP.29/2013/75/Add.1 Propunerea de completare 20 la Regulamentul nr. 23 (lămpi pentru mersul înapoi) || ECE/TRANS/WP.29/2013/76 Propunerea pentru seria de amendamente 03 la Regulamentul nr. 31 [faruri (faruri etanșe cu halogen) (HSB)] || ECE/TRANS/WP.29/2013/77 Propunerea de completare 42 la seria 03 de amendamente la Regulamentul nr. 37 (lămpi cu incandescență) || ECE/TRANS/WP.29/2013/78 Propunerea de completare 17 la Regulamentul nr. 38 (lămpi de ceață spate) || ECE/TRANS/WP.29/2013/79 Propunerea de corrigendum 2 la revizia 3 la Regulamentul nr. 43 (vitraj tip securit) || ECE/TRANS/WP.29/2013/116 Propunerea de completare 12 la seria de amendamente 04 la Regulamentul nr. 48 (instalarea dispozitivelor de iluminat și de semnalizare luminoasă) || ECE/TRANS/WP.29/2013/80 Propunerea de completare 5 la seria de amendamente 05 la Regulamentul nr. 48 (instalarea dispozitivelor de iluminat și de semnalizare luminoasă) || ECE/TRANS/WP.29/2013/81 Propunerea de completare 3 la seria de amendamente 06 la Regulamentul nr. 48 (instalarea dispozitivelor de iluminat și de semnalizare luminoasă) || ECE/TRANS/WP.29/2013/82 Propunerea de completare 6 la seria de amendamente 05 la Regulamentul nr. 49 [motoare cu aprindere prin compresie și motoare cu aprindere prin scânteie (GPL și GNC)] || ECE/TRANS/WP.29/2013/111 Propunerea de completare 2 la seria de amendamente 06 la Regulamentul nr. 49 [motoare cu aprindere prin compresie și motoare cu aprindere prin scânteie (GPL și GNC)] || ECE/TRANS/WP.29/2013/112 ECE/TRANS/WP.29/2013/112/Corr.1 Propunerea de completare 17 la Regulamentul nr. 50 (lămpi de poziție, de stop și indicatoare de direcție pentru motorete și motociclete) || ECE/TRANS/WP.29/2013/83 Propunerea de corrigendum 1 la revizia 3 la Regulamentul nr. 54 (pneuri pentru vehicule comerciale și remorcile acestora) || ECE/TRANS/WP.29/2013/130 Propunerea de completare 13 la seria de amendamente 01 la Regulamentul nr. 67 (vehicule GPL) || ECE/TRANS/WP.29/2013/97 Propunerea de completare 6 la seria de amendamente 01 la Regulamentul nr. 69 (plăci de identificare spate pentru vehicule lente) || ECE/TRANS/WP.29/2013/85 Propunerea de completare 9 la seria de amendamente 01 la Regulamentul nr. 70 (plăci de identificare spate pentru vehicule grele și lungi) || ECE/TRANS/WP.29/2013/86 Propunerea de completare 17 la Regulamentul nr. 77 (lămpi de staționare) || ECE/TRANS/WP.29/2013/87 Propunerea de corrigendum 3 la seria de amendamente 06 la Regulamentul nr. 83 (emisii ale vehiculelor de tip M1 și N1) || ECE/TRANS/WP.29/2013/131 Propunerea de completare 18 la Regulamentul nr. 87 (lămpi pentru circulație diurnă) || ECE/TRANS/WP.29/2013/88 Propunerea de completare 16 la Regulamentul nr. 91 (lămpi de poziție laterale) || ECE/TRANS/WP.29/2013/89 Propunerea de completare 5 la seria de amendamente 01 la Regulamentul nr. 94 (coliziune frontală) || ECE/TRANS/WP.29/2013/106 Propunerea de completare 5 la seria de amendamente 02 la Regulamentul nr. 94 (coliziune frontală) || ECE/TRANS/WP.29/2013/107 Propunerea de completare 4 la seria de amendamente 03 la Regulamentul nr. 95 (coliziune laterală) || ECE/TRANS/WP.29/2013/108 Propunerea de completare 5 la seria de amendamente 01 la Regulamentul nr. 98 (faruri cu surse luminoase cu descărcare în gaz) || ECE/TRANS/WP.29/2013/90 Propunerea de completare 9 la Regulamentul nr. 99 (surse luminoase cu descărcare în gaz) || ECE/TRANS/WP.29/2013/91 Propunerea de completare 3 la seria de amendamente 01 la Regulamentul nr. 100 (vehicule cu propulsie electrică) || ECE/TRANS/WP.29/2013/109 Propunerea de completare 1 la seria de amendamente 02 la Regulamentul nr. 100 (vehicule cu propulsie electrică) || ECE/TRANS/WP.29/2013/135 Propunerea de completare 3 la seria de amendamente 01 la Regulamentul nr. 101 (emisii de CO2/consum de combustibil) || ECE/TRANS/WP.29/2013/113 Propunerea de completare 4 la Regulamentul nr. 103 (dispozitive de schimb pentru controlul poluării) || ECE/TRANS/WP.29/2013/114 Propunerea de completare 3 la seria de amendamente 04 la Regulamentul nr. 107 (vehicule de tip M2 și M3) || ECE/TRANS/WP.29/2013/98 Propunerea de completare 1 la seria de amendamente 05 la Regulamentul nr. 107 (vehicule de tip M2 și M3) || ECE/TRANS/WP.29/2013/99 Propunerea pentru seria de amendamente 06 la Regulamentul nr. 107 (vehicule de tip M2 și M3) || ECE/TRANS/WP.29/2013/100 Propunerea de corrigendum 2 la revizia 3 la Regulamentul nr. 107 (vehicule de tip M2 și M3) || ECE/TRANS/WP.29/2013/117 Propunerea de completare 1 la seria de amendamente 01 la Regulamentul nr. 110 (vehicule GNC) || ECE/TRANS/WP.29/2013/101 Propunerea de completare 5 la seria de amendamente 01 la Regulamentul nr. 112 (faruri care emit o lumină de întâlnire asimetrică) || ECE/TRANS/WP.29/2013/92 Propunerea de completare 3 la seria de amendamente 01 la Regulamentul nr. 113 (faruri care emit o lumină de întâlnire simetrică) || ECE/TRANS/WP.29/2013/93 Propunerea de completare 6 la Regulamentul nr. 115 (sisteme de adaptare GPL-GNC) || ECE/TRANS/WP.29/2013/115 Propunerea de completare 4 la seria de amendamente 02 la Regulamentul nr. 117 (pneuri, rezistența la rulare, zgomotul de rulare și aderența pe suprafețe umede) || ECE/TRANS/WP.29/2013/59 Propunerea de completare 4 la seria de amendamente 01 la Regulamentul nr. 119 (lămpi în unghi) || ECE/TRANS/WP.29/2013/94 Propunerea de corrigendum 1 la completarea 7 la Regulamentul nr. 121 (identificarea comenzilor, a lămpilor martor și a indicatoarelor) || ECE/TRANS/WP.29/2013/118 Propunere pentru seria de amendamente 01 la Regulamentul nr. 121 (identificarea comenzilor, a lămpilor martor și a indicatoarelor) || ECE/TRANS/WP.29/2012/30 Propunerea de completare 5 la seria de amendamente 01 la Regulamentul nr. 123 [sisteme adaptabile de iluminare față (AFS)] || ECE/TRANS/WP.29/2013/95 Propunerea de completare 2 la Regulamentul nr. 128 [surse de lumină cu diode electroluminiscente (LED)] || ECE/TRANS/WP.29/2013/96 Propunerea de completare 2 la Regulamentul nr. 129 [sistemele îmbunătățite de siguranță pentru copii (ECRS - „Enhanced Child Restraint Systems”)] || ECE/TRANS/WP.29/2013/110 Propunerea de amendamente la Rezoluția consolidată privind construcția vehiculelor (R.E.3) || ECE/TRANS/WP.29/2013/126 Proiectul de regulament tehnic mondial privind coliziunea laterală cu un stâlp || ECE/TRANS/WP.29/2013/120 ECE/TRANS/WP.29/2013/121 ECE/TRANS/WP.29/2012/59 ECE/TRANS/WP.29/2011/87 ECE/TRANS/WP.29/AC.3/28 [1] JO L 346, 17.12.1997, p. 78. [2] JO L 35, 10.2.2000, p. 12. [3] Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) (JO L 346, 17.12.1997, p. 78). [4] Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („acord paralel”) (JO L 35, 10.2.2000, p. 12). [5] Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (JO L 263, 9.10.2007, p. 1).